50 år Jubilæum for den nye pumpestation

Jeg vil starte lidt længere tilbage.

Den gamle pumpestation fra 1860 havde en ydelse på 1500l./s

I 1949 udvider man med to centrifugalpumper en på Nordkanalen med en Ydelse på 600 l./s, og der kommer en på Sydkanalen med en ydelse på 1200 l./s, disse pumper er med elmotorer.

Det er først med pumpen på sydkanalen, at det bliver muligt at sænke vandet mere i syd end nord.

Der kommer en opdeling af kanalerne fra syd og nord, hvilket var en nødvendighed for at afvande de meget lave arealer, der er i det sydelige område.

Fra 1950 var det disse to el pumper, der klarede den daglige drift og ved meget vand blev dampmaskinen startet, og med et stemmeværk fik alle pumper en max ydelse.

Dette var den spæde start på det, som ender med den nye pumpestation.

Vi har i dag stadig den gamle pumpe til sydkanalen kørende, mens den til nordkanalen måtte lade livet for at gøre plads til den Nye Pumpestation.

.

Tilblivelse

Bygningen af pumpestationen blev startet i efteråret 1966 og blev indviet 15 november1967,og det blev samtidig sidste dag, hvor den Gamle pumpestation blev brugt.

Ved indvielsen var indbudt landbrugsministeren, Stiftamtmanden, repræsentanter fra statens landvindingslag, Afvandingskommissionen, Hedeselskabet, maribo amts vandløbsvæsen og sognerådene. Titlerne på de indbudte fortæller noget om, hvad der var sket. Disse titler er skiftet ud nogle gange siden.

Pumpestationen har 6 pumper. Tre til Sydkanalen med en ydelse på 3400 l/s og en løftehøjde på 4, m med en sænkning til – 4,5 m. Nordkanalens tre pumper har en ydelse på 2800 l/s og en løftehøjde på 2,80 m. med en sænkning til -3,25m

Pumpestationen kostede ca. 2.170.000 kr.

Staten betalte 50% af udgiften. Resten blev givet som statslån.

Vandet fra nord og syd blev nu delt af en mur.

Det nye Bøtø Nor

Nu startede en ny tid for hele Sydfalster med bedre afvanding, og dermed kom sommerhusudstykningen rigtig godt i gang, og den landbrugsjord der havde været brugt til græs kunne nu dyrkes med større sikkerhed og bedre udbytter.

Større kanaler

Gode pumper gør det ikke alene .

Vandet skulle også kunne komme frem til pumpestationen. Her ligger en opgave som tager mange år.

Det var dyrt, og staten gav ikke tilskud til kanaler. Kanalerne skulle gøres større og man vælger at lave arbejdet selv og tage udgiften over driftkontoen.

Sidst i halvfjersene var Nord og Sydkanalen uddybet.

Efter hvad jeg har kunnet læse, så var det noget lettere at få en reguleringssag i gennem den gang.

Hydrauliske beregninger og miljøkonsekvenser tror jeg ikke, der blev tænkt så meget på.

Nogle oversvømmelser sidst i halvfemserne fortæller os, at Gedesby har et problem

Udvidelsen af Sydkanalen var stoppet ved Gedesby selv om der lå en tilladelse til at fortsætte.

Vi kan ikke finde noget om årsagen til dette, men jeg tror, at den skal findes i, at der er mange broer, som skal fornyes.

I 2004 bliver Sydkanalen lavet færdig med nye broer og uddybet.

Et område under forandring” større bebyggelse”

Stor var optimismen, det var gået rimlige nemt med godkendelse fra amtet, så nu skulle Nordkanalen have den forbedring, som var påkrævet på grund af den kraftige udvidelse af sommerhuse og udbygning af Væggerløse.

I 2008 blev der lavet et regulerings projekt af Niras.

I efteråret 2008 starter kampen om, hvad vore kanaler er lavet til, er det at lede vandet, eller skal miljøet have først ret?

Jeg skal ikke trætte jer med det, blot sige at 2011 blev året, hvor alle forstod, hvilken betydning en kanal har og skal have.

I 2013 bliver der givet grønt lys til udvidelse af 9 km. Nordkanal og forhøjelse af diget lang afløbskanalen til 2,20 m over kvote 0.

Samtidig krævede projektet at pumpeydelsen blev hævet.

Lykkegaard har stået for renoveringen af pumper. En hævelse af ydelsen kunne gøres ved at ændre på skruen, som løfter vandet samtidig med, at der kommet en større motor på.

Dette skulle gøres om sommeren, hvor vi får mindst nedbør.

Det er fantastisk at de gamle pumper er bygget på den måde, at der er mulighed for at øge kapaciteten ved at ændre vinklen på skruen.

Alle pumper var renoveret i august 2016.

Nye motorer har krævet, at der skulle bruges mere strøm, så al el installation er blevet fornyet med nye kabler helt oppe fra hovedvejen, hvor der var et kabel, som kunne give strøm nok.

Vi har i dag en moderne pumpe station, som kan klare den ekstra nedbør,som beregningerne viser at der kan komme.

Vi har siden 2013 investeret over 10 mill. I pumpestation , kanal og dige.

50 år er ikke lang tid, når man ser tilbage, men hvad med de næste 50 år?

Det bliver nok et spørgsmål om bebyggelse, opsamling af regnvand og udledningshastighed.

Bøtø Nor har en bestyrelse, som vælges af lodsejere, som betaler pumpebidrag.

Vi er 5 i bestyrelsen, og der er 2 ansatte, den ene er pumpemesteren.

Inden jeg sluttervil jeg sig lidt om den gamle pumpestation. Vi er i gang med at lave en Landskabsmodel over Sydfalster, hvor vi kan vise, hvad der sker, hvis diget ud til Østersøen bliver gennembrudt, eller at kanalerne ikke kan lede vandet frem til pumpestationen.

Tanken er, at der skal indlæses data fra særlige vejrsituationer, som der har været gennem ti*d*en.

2011 – 3 juledag 2015 – stormen 4-januar 2017 for ikke at glemme 13. november 1872

Vi havde naturligvis håbet, at det havde været klar til i dag, men så er der en rigtig god grund til at komme igen næste år.

Der er nu mulighed for at se på maskiner og pumper. Det materiel I ser her i dag, er det, som bruges til at vedligeholde de 67 km. kanal, som udleder vand gennem afløbskanalen.

Herefter er der pølser og øl